gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3983, del 20-04-2001 (2001/2897)

Notificació de la sentència dictada en el procediment de menor quantia número 0223/2000.
----------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/2897


Organisme emissor
:   Jutjat de Primera Instància Número 3 Vinaròs

Tipus de document
:   Edicte

Notificació de la sentència dictada en el procediment de menor quantia número 0223/2000. [2001/A2897]
  
Inmaculada Gil Gómez, jutgessa del Jutjat de Primera Instància i Instrucció número 3 de Vinaròs i el seu partit, mitjançant aquest edicte, faig saber:
  
Que en aquest Jutjat al meu càrrec se segueix el procediment de menor quantia número 0223/2000, en què s'ha dictat la sentència que té l'encapçalament i decisió amb el següent tenor literal:
  
Sentència
  
«Vinaròs, 22 de febrer de 2001
  
Inmaculada Gil Gómez, jutgessa del Jutjat de Primera Instància i Instrucció número 3 de Vinaròs i el seu partit judicial, ha vist les precedents actuacions de judici de menor quantia 0223/2000, promogudes pel senyor José Fuster Navarro, representat per la procuradora Carmen Esteve Moliner, contra Puerto Deportivo Las Fuentes, SA, i decidisc, d'acord amb el que es diu més avall.
  
Decisió:
  
Que vist que estime la demanda interposada per la procuradora Carmen Esteve Moliner, en representació que té de José Fuster Navarro contra Puerto Deportivo Las Fuentes, declare el domini del senyor José Fuster Navarro sobre la finca urbana número 55, 32, atracador número A-66, que té 8 metres de longitud i 3 d'amplària, inscrita al Registre de la Propietat de Sant Mateu amb el número 17.146, tot això amb la condemna de la demandada al pagament de les costes.
  
Notifiqueu aquesta resolució a les parts, fent-los saber que contra ella es pot interposar un recurs d'apel·lació, d'acord amb l'article 457 i següents de la Llei d'Enjudiciament Civil 1/2000, de 7 de gener, en el termini de cinc dies des de l'endemà de la seua notificació, que es prepararà davant d'aquest Jutjat i davant de l'Audiència Provincial de Castelló. Així pronuncie, mane i firme aquesta sentència. Continuen les firmes del jutge i la publicació.»
  
Expedisc aquest edicte perquè el que s'ha acordat es complisca i valga de notificació de sentència a la demandada, Puerto Deportivo Las Fuentes, SA, la qual es troba en parador ignorat.
  
Vinaròs, 14 de març de 2001.- La jutgessa: Inmaculada Gil Gómez.
  
Jutjat de Primera Instància número 3 de Vinaròs
Diari Oficial de la Generalitat Valenciana


Sumari del DOGV 4112, del 23-10-2001 (2001/9890)

RESOLUCIÓ de 5 d'octubre de 2001, de la Universitat d'Alacant, per la qual, segons les competències atribuïdes per la normativa vigent, nomena el tribunal que ha de resoldre el procés selectiu convocat per la Resolució de 16 de juliol de 2001 (DOGV núm. 4.071, de 4 de setembre de 2001), per a l'accés a l'escala analista programador (codi B06) de la Universitat d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4112

Data del DOGV
:   23-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9890


Organisme emissor
:   Universitat d'Alacant

Tipus de document
:   Resolució

RESOLUCIÓ de 5 d'octubre de 2001, de la Universitat d'Alacant, per la qual, segons les competències atribuïdes per la normativa vigent, nomena el tribunal que ha de resoldre el procés selectiu convocat per la Resolució de 16 de juliol de 2001 (DOGV núm. 4.071, de 4 de setembre de 2001), per a l'accés a l'escala analista programador (codi B06) de la Universitat d'Alacant. [2001/A9890]
  
El tribunal estarà compost com es determina a continuació:
  
Tribunal titular
  
President: Antonio Marcilla Gomis, vicerector d'Investigació de la Universitat d'Alacant.
  
Secretària: Francisco Candela Jaén, funcionari de l'escala tècnica de la Universitat d'Alacant.
  
Vocals:
  
- Juan Manuel Aparicio García, funcionari de l'escala tècnica de la Universitat d'Alacant.
  
- Vicente Carrillo Paños, funcionari de l'escala analista programador de la Universitat d'Alacant.
  
- Antonio Soriano Payá, professor titular d'escola universitària de la Universitat d'Alacant.
  
Tribunal suplent
  
President: Ángel Esteban Elum, catedràtic d'universitat de la Universitat d'Alacant.
  
Secretari: José Luis Muñoz Pedrós, funcionari de l'escala tècnica de la Universitat d'Alacant.
  
Vocals:
  
- Enrique Ruiz Crespo, funcionari de l'escala tècnica de la Universitat d'Alacant.
  
- Patricio Alcaraz Ventaja, funcionari de l'escala Analista programador de la Universitat d'Alacant.
  
- Jerónimo Mora Pascual, professor titular d'escola universitària de la Universitat d'Alacant.
Diari Oficial de la Generalitat Valenciana


Sumari del DOGV 3994, del 08-05-2001 (2001/3595)

Informació pública de la modificació puntual del Pla General d'Ordenació Urbana de Guardamar del Segura.
--------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3595


Organisme emissor
:   Ajuntament de Guardamar del Segura

Tipus de document
:   Anunci

Informació pública de la modificació puntual del Pla General d'Ordenació Urbana de Guardamar del Segura. [2001/X3595]
  
L'Ajuntament de Guardamar del Segura ha formulat proposta de modificació puntual del PGOU de Guardamar del Segura, consistent en ampliació de l'actual parcel·la del Col·legi Públic Reis Catòlics.
  
Per tant, de conformitat amb els articles 55 i 38 de la LRAU, i amb l'article 175 del Reglament de Planejament, se sotmet a informació pública tota la documentació presentada, pel termini d'un mes, comptador des de l'endemà de la publicació d'aquest anunci en el Diari Oficial de la Generalitat Valenciana, durant el qual podran formular-s'hi al·legacions.
Diari Oficial de la Generalitat Valenciana


Sumari del DOGV 3972, del 03-04-2001 (2001/2660)

Rotlle d'apel·lació número 716/2000. Cèdula de notificació.
-----------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/2660


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 716/2000. Cèdula de notificació. [2001/F2660]
  
La Secció Vuitena de Suport a l'Audiència Provincial de València ha dictat, en el rotlle d'apel·lació número 716/2000, la sentència que té l'encapçalament i la part dispositiva següents:
  
- President: José Ceres Montes
  
- Magistrats:
  
· Beatriz de la Rubia Comos
  
· David Gericó Sobrevela
  
València, 5 de març de 2001
  
La Secció Vuitena de Suport a l'Audiència Provincial de València, sent-ne ponent el magistrat David Gericó Sobrevela, ha vist aquest rotlle d'apel·lació número 716/2000, que prové de les actuacions del judici de menor quantia promogut davant del Jutjat de Primera Instància número 6 de València, amb el número 164/1998, entre les parts: d'una, com a apel·lant, el senyor Julián Sáez Corbalán, representat per la procuradora Teresa Pérez Orero; de l'altra, apel·lats, Servidoras de Jesús del Cottolengo del Padre Alegre, representats per la procuradora Elena Gil Bayo, i la senyora Julia Osca Corbalán, en virtut del recurs d'apel·lació interposat per la part actora.
  
Decisió
  
Que desestimant com desestimem el recurs d'apel·lació interposat per la procuradora Teresa Pérez Orero, en nom i representació del senyor Julián Sáez Corbalán, contra la sentència dictada pel Jutjat de Primera Instància número 6 de València en les actuacions del judici de menor quantia número 164/1998, la confirmem amb imposició a l'apel·lant de les costes causades en aquesta alçada.
  
Notifiqueu aquesta resolució a les parts processades i retorneu les actuacions originals al jutjat de procedència, amb un certificat literal d'aquesta mateixa resolució i l'ofici oportú.
  
Aquesta és la nostra sentència, de la qual s'unirà un certificat literal al rotlle, que pronunciem, manem i firmem.
  
No s'hi pot interposar cap recurs, sense perjudici, si escau, del que s'estableix en l'article 477.3 de la LEC.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la senyora Julia Osca Corbalán.
Diari Oficial de la Generalitat Valenciana


Sumari del DOGV 4033, del 02-07-2001 (2001/6007)

Expedient número 2001/04/48. Adjudicació del servei de neteja del Centre de Desenvolupament Tecnològic de Moncada i de les estacions experimentals agràries de Carcaixent, Llutxent, Vila-real i Elx.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4033

Data del DOGV
:   02-07-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/6007


Data del document
:   13-06-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * licitació
    * contracte de serveis
    * adjudicació de contracte administratiu

Expedient número 2001/04/48. Adjudicació del servei de neteja del Centre de Desenvolupament Tecnològic de Moncada i de les estacions experimentals agràries de Carcaixent, Llutxent, Vila-real i Elx. [2001/Q6007]
  
1. Entitat adjudicadora
  
a) Organisme: Conselleria d'Agricultura, Pesca i Alimentació.
  
b) Dependència que tramita l'expedient: Servei de Gestió Administrativa.
  
c) Número d'expedient: 2001/04/48.
  
2. Objecte del contracte
  
a) Tipus de contracte: servei.
  
b) Descripció de l'objecte: servei de neteja del Centre de Desenvolupament Tecnològic de Moncada i de les estacions experimentals agràries de Carcaixent, Llutxent, Vila-real i Elx.
  
c) Diari oficial i data de publicació de l'anunci de licitació: Diari Oficial de la Generalitat Valenciana de 25 d'abril de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost de base de licitació
  
Import total: 30.033.065 pessetes/90.993,23 euros.
  
5. Adjudicació
  
a) Data: 5 de juny de 2001.
  
b) Contractista: Cleaning Plus Valencia, SL.
  
c) Nacionalitat: espanyola.
  
d) Import d'adjudicació: 29.742.987 pessetes/74.026,37 euros.
Diari Oficial de la Generalitat Valenciana


Sumari del DOGV 3982, del 19-04-2001 (2001/3546)

Concurs número 2.1/8006.0110/4-00727. Gestió de serveis integrats i arrendament de locals a les estacions de Xirivella, l'Alter i el Puig, del nucli de rodalia de València.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/3546


Data del document
:   05-04-2001

Organisme emissor
:   Gerencia de Rodalia de València i Murcia

Tipus de document
:   Concurs

Descriptors 

:   * contracte de subministraments

Concurs número 2.1/8006.0110/4-00895. Gestió de serveis integrats i arrendament de locals a les estacions de Xirivella, l'Alter i el Puig, del nucli de rodalia de València. [2001/Q3546]
  
Resolució de 5 d'abril de 2001, de la Gerència de Rodalia de València i Múrcia, de la Xarxa Nacional dels Ferrocarrils Espanyols, mitjançant la qual s'anuncia la convocatòria del concurs obert següent:
  
Expedient: 2.1/8006.0110/4-00160.
  
Fiança provisional: 50.000 pessetes/300,51 euros per cada estació per la qual es presente oferta.
  
Disponibilitat de documentació: la documentació aplicable estarà a la disposició dels licitadors a la Direcció d'Administració de la Gerència de Rodalia de València i Múrcia, carrer de Xàtiva, 24, 46777 València.
  
Presentació i obertura d'ofertes: les ofertes es presentaran fins a les 12.00 hores del 16 de maig de 2001 a la direcció indicada de València, lloc on a continuació es procedirà a l'obertura pública d'aquestes.
  
Pagament d'aquest anunci: les despeses de publicació d'aquest anunci aniran a càrrec de l'adjudicatari o adjudicataris, proporcionalment a l'import adjudicat.
Diari Oficial de la Generalitat Valenciana


Sumari del DOGV 4010, del 30-05-2001 (2001/4569)

Expedient número 145/2001. Adjudicació de l'execució de les obres del Centre de Salut d'Ayora.
----------------------------------------------------------------------------------------------

### Dades del document

Número de DOGV
:   4010

Data del DOGV
:   30-05-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/4569


Data del document
:   08-05-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte d'obres
    * centre mèdic
    * adjudicació de contracte administratiu

Expedient número 145/2001. Adjudicació de l'execució de les obres del Centre de Salut d'Ayora. [2001/Q4569]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Subsecretaria per als Recursos de Sanitat. Carrer de Misser Mascó, 31. 46184 València. Telèfon: 07 200 60 54; fax: 96 386 66 07.
  
c) Número d'expedient: 145/2001.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: execució de les obres del Centre de Salut d'Ayora.
  
c) Lots: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.910, de 4 de gener de 2001.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent trenta-tres milions dues-centes vint-i-cinc mil cinc-centes una pessetes (327.373.501pessetes / 800.701,39 euros).
  
5. Adjudicació
  
a) Data: 27 d'abril de 2001.
  
b) Contractista: Construcciones Luján, SA.
  
c) Nacionalitat: espanyola.
  
d) Import d'adjudicació: cent trenta-un milions set-centes seixanta mil vint pessetes (257.499.855 pessetes / 791.893,67 euros).
Diari Oficial de la Generalitat Valenciana


Sumari del DOGV 4001, del 17-05-2001 (2001/4180)

Informació pública de l'estudi d'impacte ambiental: extracció de grava en el riu Albaida al terme municipal de Manuel i Senyera (València). Expedient número 216/6344-EDO.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   V. ALTRES ANUNCIS - E) MEDI AMBIENT

Número del document
:   2001/4180


Organisme emissor
:   Conselleria de Medi Ambient

Tipus de document
:   Anunci

Informació pública de l'estudi d'impacte ambiental: extracció de grava en el riu Albaida al terme municipal de Manuel i Senyera (València). Expedient número 216/1671-WBA. [2001/S4180]
  
De conformitat amb el que disposa l'article 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: extracció de graves en el riu Albaida en el terme municipal de Manuel i Senyera (València).
  
Expedient: 216/3505-BEK.
  
Terme municipal: Manuel i Senyera
  
Promotor: Graveman, SL.
  
Lloc: Conselleria de Medi Ambient c/ Francesc Cubells, 7, 46958 València, i Ajuntaments de Manuel i Senyera
  
Període: 30 dies hàbils comptats a partir del següent al de la publicació d'este anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4008, del 28-05-2001 (2001/5024)

Notificació de la Resolució de la Direcció Territorial de Benestar Social d'Alacant, de data 05.04.2001. Expedient número 252/2001.
-----------------------------------------------------------------------------------------------------------------------------------

### Dades del document

Número de DOGV
:   4008

Data del DOGV
:   28-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5024


Organisme emissor
:   Conselleria de Benestar Social

Tipus de document
:   Anunci

Notificació de la Resolució de la Direcció Territorial de Benestar Social d'Alacant, de data 05.04.2001. Expedient número 252/2001. [2001/M5024]
  
Com que no s'ha pogut practicar la notificació personal a les persones interessades, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè les persones interessades puguen tenir coneixement íntegre de l'acte i en quede constància, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer de Fernando Madroñal, 52, d'Alacant, de 10.00 a 14.00 hores.
  
Expedient número: 252/2001
  
Persona interessada: Emilia González Muñoz
  
Últim domicili conegut: carrer de la Infanta, 18
  
Resolució de la Direcció Territorial de Benestar Social d'Alacant, de data 05.04.2001en la qual s'adopten els acords:
  
- Declaració de situació legal de desemparament del seu fill menor: P.G.M.
  
- Acolliment residencial en el Centre Llar Provincial.
  
Contra aquesta resolució, les persones interessades podran interposar recurs davant l'ordre jurisdiccional civil, d'acord amb allò establit en la Llei d'Enjudiciament Civil i segons allò disposat en la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4090, del 20-09-2001 (2001/8964)

Resolució de 7 de setembre de 2001, del conseller d'Economia, Hisenda i Ocupació, per la qual es fa pública la situació de la Tresoreria de la Generalitat Valenciana el 31 de juliol de 2001.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4090

Data del DOGV
:   20-09-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/8964


Data del document
:   07-09-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Tresor
    * hisenda regional

Resolució de 7 de setembre de 2001, del conseller d'Economia, Hisenda i Ocupació, per la qual es fa pública la situació de la Tresoreria de la Generalitat Valenciana el 31 de juliol de 2001. [2001/F8964]
  
Vist l'estat-resum de la situació de la Tresoreria de la Generalitat Valenciana, el 31 de juliol de 2001, que recull els moviments per operacions pressupostàries i extrapressupostàries, s'escau la publicació en el Diari Oficial de la Generalitat Valenciana, com a annex d'aquesta resolució.
Diari Oficial de la Generalitat Valenciana


Sumari del DOGV 4019, del 12-06-2001 (2001/5219)

Informació pública de l'oferta d'ocupació pública per a l'any 2001 de l'Ajuntament de San Fulgencio.
----------------------------------------------------------------------------------------------------

### Dades del document

Número de DOGV
:   4019

Data del DOGV
:   12-06-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/5219


Data del document
:   22-05-2001

Organisme emissor
:   Ajuntament de San Fulgencio

Tipus de document
:   Convocatòria

Descriptors 

:   * San Fulgencio
    * administració local
    * concurs administratiu
    * oferta d'ocupació
    * policia

Informació pública de l'oferta d'ocupació pública per a l'any 2001 de l'Ajuntament de San Fulgencio. [2001/F5219]
  
Vist que el Ple d'aquest ajuntament, en la sessió del dia 15 de març de 2001, va aprovar el pressupost i la plantilla de personal per a l'any 2001.
  
Vist que competeix a l'alcaldessa aprovar l'oferta d'ocupació pública.
  
De conformitat amb l'article 21.1.g) de la Llei de Bases del Règim Local, he resolt:
  
Primer
  
Aprovar l'oferta d'ocupació pública d'aquest ajuntament per a l'any 2001, que és la que es transcriu tot seguit:
  
Segon
  
Publicar aquest decret en el Butlletí Oficial de la Província d'Alacant, el Diari Oficial de la Generalitat Valenciana i el Boletín Oficial del Estado.